**Ministru kabineta noteikumu projekta “Grozījumi Ministru kabineta 2017. gada 14. novembra noteikumos Nr. 677 “Uzņēmumu ienākuma nodokļa likuma normu piemērošanas noteikumi””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Grozījumi Ministru kabineta 2017. gada 14. novembra noteikumos Nr. 677 “Uzņēmumu ienākuma nodokļa likuma normu piemērošanas noteikumi” (turpmāk – Noteikumu projekts) izstrādāts ņemot vērā veiktos grozījumus Uzņēmumu ienākuma nodokļa likumā (turpmāk – Likums). Noteikumu projekts tiek papildināts ar atsaucēm uz nerezidenta ienākuma veidu – nekustamā īpašuma noma, lai tehniski pareizi aizpildītu veidlapu uzņēmumu ienākuma nodokļa pārskatīšanai un pārmaksas atmaksai. Līdz ar to noteikumu projekts tiks piemērots par nomas maksājumiem, kas apliekami ar nodokli jau no Likumā ietverto normu stāšanas spēkā brīža. Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši Ministru prezidenta A.K.Kariņa 2020. gada 13. februāra rezolūcijā Nr.12/2020-JUR-15 dotajam uzdevumam līdz 2020 .gada 27. februārim sagatavot un noteiktā kārtībā iesniegt Ministru kabinetā Uzņēmumu ienākuma nodokļa likuma (2020. gada 30. janvāra likuma “Grozījumi Uzņēmumu ienākuma nodokļa likumā” redakcijā) 5. panta ceturtajā daļā minēto tiesību akta projektu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 30. janvāra likums “Grozījumi Uzņēmumu ienākuma nodokļa likumā” (turpmāk - Likums) paredz 5. pantā papildināt pirmo daļu ar 4. punktu, kas paredz uzņēmumu ienākuma nodokļa uzlikšanu ienākumam, kas gūts no Latvijā esoša nekustamā īpašuma izīrēšanas vai iznomāšanas – pieci procenti no atlīdzības summas."Likuma 5.panta ceturtā daļa paredz deleģējumu Ministru kabinetam noteikt pārskata par nerezidenta gūto ienākumu Latvijā no nekustamā īpašuma izīrēšanas vai iznomāšanas formu un aizpildīšanas kārtību, kā arī dokumentu, kas pierāda ar gūto ieņēmumu saistīto izdevumu apmēru, aprēķinātajam ar uzņēmumu ienākuma nodokli apliekamajam ienākumam piemērojot 20 procentu nodokļa likmi, iesniegšanas kārtību. Noteikumu projekts paredz: 1. pārskata formu un aizpildīšanas kārtību par nerezidenta gūto ienākumu Latvijā no nekustamā īpašuma izīrēšanas vai iznomāšanas;
2. dokumentus, kas jāiesniedz nerezidentam vienlaikus ar minēto pārskatu.

Lai novērstu dažādu interpretāciju:- noteikumu 24.punktā tiek iekļautas atsauces uz noteikumu 22. un 25.punktiem. Minētie punkti atrunā pastāvīgās pārstāvniecības izdevumus un uz pastāvīgo pārstāvniecību attiecināmos galvenā uzņēmuma izdevumus par iegādātajām precēm, vai galvenajā uzņēmumā saražotajām precēm, kuras realizē pastāvīgā pārstāvniecība Latvijā. Noteikumu 24.punkts paredz iespēju iekļaut tādus galvenā uzņēmuma izdevumus, kas attiecināmi uz pastāvīgo pārstāvniecību 10% apmērā no 22. un 25.punktā minētajiem izdevumiem, kas nav ietvertas šo preču pašizmaksā, t.i., netiešās izmaksas, piemēram, darba algas daļu grāmatvedim vai tml.;- tiek papildināts noteikumu 56.punkts ar skaidrojumu, ka aktīvi, kuri reorganizācijas procesā tiek iekļauti iegūstošā uzņēmuma pamatkapitālā veido atlikto uzņēmumu ienākuma nodokli līdz pamatkapitāla samazināšanas brīdim;- noteikumu 110.punktā tiek noteikts ar citiem nodokļu maksātājiem vienāds nodokļa deklarācijas un maksāšanas periods – 20.datums nodokļu maksātājiem, kas veic likvidāciju vai reorganizāciju.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nerezidenti, kuri Latvijā gūst ienākumu no nekustamā īpašuma iznomāšanas, kā arī pastāvīgās pārstāvniecības Latvijā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Noteikumu projektā tiek iekļauta tikai tehniska informācija atbilstoši Likumā noteiktajam, līdz ar to sabiedrības līdzdalība nav nepieciešama.  |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Finanšu ministrs J.Reirs

Mačivka 670095630

Sandra.Macivka@fm.gov.lv